༄༅། །འཇམ་མགོན་མཁྱེན་བརྩེའི་
ལམ་འབྲས་སློབ་བཤད་ཁྲིད་ཡིག་
སྐོར་བཞུགས་སོ།།
མཁྱེན་བརྩེའི་དབང་ཕྱུག



༄༅། །གསུང་ངག་རིན་པོ་ཆེ་ལམ་འབྲས་བུ་དང་བཅས་པའི་ཁོག་ཕུབ་ཀྱི་རྣམ་བཤད་་་
ལས༑ གདམས་ངག་བྱུང་ཚུལ་གྱི་ཟིན་བྲིས་གསང་ཆེན་བསྟན་པ་རྒྱས་བྱེད་ཅེས་བྱ་བ་ཁའུ་བྲག་་་་་་
རྫོང་པའི་བཞེད་པ་མ་ནོར་བ་བན་རྒན་མཁྱེན་བརྩེའི་ཉམས་ལེན་བཞུགས་སོ། །དུས་གསུམ་་་་་་
སངས་རྒྱས་ཐམས་ཅད་ཀྱི་ངོ་བོ། ཕ་རྡོ་རྗེ་འཆང་ཆེན་པོ་བློ་གསལ་རྒྱ་མཚོ་གྲགས་པ་་་་
རྒྱལ་མཚན་དཔལ་བཟང་པོ་བཀའ་དྲིན་མཚུངས་པ་མ་མཆིས་པའི་ཞལ་སྔ་ནས་ཀྱི་་་་་
ཞབས་ལ་དུས་ཐམས་ཅད་དུ་ཕྱག་འཚལ་ཞིང་སྐྱབས་སུ་མཆིའོ། །བདག་སོགས་་་་་
སེམས་ཅན་ཐམས་ཅད་ཀྱི་རྒྱུད་བྱིན་གྱིས་བརླབ་ཏུ་གསོལ། འདིར་དུས་གསུམ་གྱི་་་་་
བདེ་བར་གཤེགས་པ་ཐམས་ཅད་ཀྱི་བགྲོད་པ་གཅིག་པའི་ལམ། གསུང་ངག་རིན་པོ་་་
ཆེ་ལམ་འབྲས་བུ་དང་བཅས་པའི་ཁོག་ཕུབ་ཀྱི་རྣམ་བཤད་ལ། ཡིད་ཆེས་ཤིང་ཁུངས་་
བཙུན་པའི་ཕྱིར་གདམས་ངག་གི་བྱུང་ཚུལ། བྱུང་བའི་ཆོས་ལ་བཤད་ཉན་བྱ་ཚུལ།
སྒྲུབ་པ་མཐར་ཕྱིན་ནས་གཞན་དོན་བྱ་ཚུལ་ལོ། །དང་པོ་ལ། འཕགས་ཡུལ་རྒྱ་་་་་་་
གར་དུ་བྱུང་ཚུལ་དང༌། བོད་ཀྱི་ཡུལ་དུ་བྱུང་ཚུལ་གཉིས། དང་པོ་ལ། སྟོན་པ་་་་་་
སངས་རྒྱས་ཀྱི་བྱོན་ཚུལ་དང༌། བསྟན་པ་དམ་ཆོས་ཀྱི་བྱུང་ཚུལ་ལོ། །དང་པོ་ནི།
སྤྱིར་བསྐལ་བ་ལ། སྒྲོན་མེའི་བསྐལ་པ་དང༌། མུན་པའི་བསྐལ་པ་གཉིས་འབྱུང་་་་་་
བའི་དང་པོ་ལ་སངས་རྒྱས་འབྱོན་གྱི། གཉིས་པ་ལ་མི་འབྱོན། དང་པོ་ལའང་།
ཆགས་པའི་བསྐལ་པ། གནས་པའི་བསྐལ་པ། འཇིག་པའི་བསྐལ་པ་དང་གསུམ་་་་
ལས༑ བར་པ་ཁོ་ན་ལ་འབྱོན་གྱི། ཐོག་མཐའ་གཉིས་ལ་མི་འབྱོན། བར་པ་་་་
ལའང་ཚེ་ལོ་བརྒྱད་ཁྲི་ཡན་གྱི་ཡར་འཕེལ་གྱི་བསྐལ་པ་ལ་མི་རྣམས་ཚེ་རིང་ཞིང་བདེ་བ་་་
ཤས་ཆེ་བས། སྐྱོ་བའི་བསམ་པ་མི་འབྱུང་བས་ཆོས་བསྟན་པའི་ཡུལ་མིན་པས་མི་་་་
འབྱོན༑ མར་འགྲིབས་པའི་དུས་ཀྱང་མི་འབྱོན། བརྒྱད་ཁྲི་ནས་བརྒྱ་པའི་བར་གྱི་་་་
དུས་གང་ཡང་རུང་བ་ལ་འབྱོན་པས། དཔེར་ན་དབྱར་གྱི་མཚན་མོ་ཆར་མུན་ཆེར་་་་་
འཁྲིགས་པའི་མུན་ནག་གི་ཁྲོད་དུ་གློག་ཕྲེང་ཙམ་འཆར་བ་དང་ཚུལ་མཚུངས་པར།
བསྐལ་པ་ཕལ་ཆེ་བ་མུན་པའི་བསྐལ་པ་ལ། སྐབས་སུ་སྒྲོན་མེའི་བསྐལ་པ་རེ་འབྱུང་་་་
བར་གསུངས། དེའང་སྔོན་བསྐལ་པ་འདི་ཆགས་པའི་ཚེ་རྒྱ་མཚོའི་ནང་ནས་གསེར་གྱི་
3

པདྨ་སྟོང་རྩ་གཉིས་ཤར་བས་དགེ་མཚན་དེ་ལྟ་བུ་མཐོང་ནས། ལྷ་རྣམས་ཀྱིས། ཨེ་་
མ་བསྐལ་པ་བཟང་པོའོ། །ཞེས་ཆེད་དུ་བརྗོད་པས། བསྐལ་པ་པདྨ་སྟོང་མཐོང་་་་་་
ངམ༑ བསྐལ་པ་བཟང་པོ་ཞེས་བྱ་བ་འདི་ལ་མདོ་སྡེ་སོ་སོའི་བཞེད་པའི་དབང་གིས་་་་་
སངས་རྒྱས་སྟོང་འབྱོན་པར་གསུངས་པ་དང་། སངས་རྒྱས་སྟོང་དང་སེམས་དཔལ་་་་་
གཉིས་འབྱོན་པར་གསུངས་པ་སོགས་དུ་མ་སྣང་མོད། གང་ལྟར་ཡང་ད་ལྟར་བདག་་་་་
ཅག་གི་སྟོན་པ་ཤཱཀྱའི་རྒྱལ་པོ་འདིས་བསྐལ་པ་དཔག་ཏུ་མེད་པའི་སྔ་རོལ་དུ་བསྐལ་པ་་་
གྲངས་མེད་གསུམ་དུ་ཚོགས་བསགས་ཏེ་མངོན་པར་རྫོགས་པར་སངས་རྒྱས་ཟིན་ཀྱང༌།
གདུལ་བྱ་རྣམས་འདུལ་བའི་སླད་དུ་ཚེ་ལོ་བརྒྱ་པའི་དུས། མ་ག་དྷ་རྡོ་རྗེ་གདན་དུ་་
མཛད་པ་བཅུ་གཉིས་ཀྱི་ཚུལ་གྱིས་མངོན་པར་རྫོགས་པར་སངས་རྒྱས་པའི་ཚུལ་བསྟན་་་་
ཏེ༑ གདུལ་བྱ་དམན་པ་ལ་མོས་པ་རྣམས་རྗེས་སུ་གཟུང་བའི་སླད་དུ་ཉན་ཐོས་ཀྱི་་་་་
ཐེག་པ། གདུལ་བྱ་རྒྱ་ཆེ་བ་ལ་མོས་པ་ལ་རྒྱུ་ཕ་རོལ་ཏུ་ཕྱིན་པའི་ཐེག་པ། གདུལ་་་་
བྱ་མཆོག་ཏུ་གྱུར་པ་ཟབ་མོ་ལ་མོས་པ་རྣམས་ལ་རྡོ་རྗེ་ཐེག་པ་རྒྱུད་སྡེ་བཞི་ཞེས་བྱ་བའི་་་་་
ཆོས་ཀྱི་འཁོར་ལོ་བསྐོར་ནས། མཆོག་དམན་གྱི་གདུལ་བྱ་རྣམས་སོ་སོའི་ལམ་ད་
འབྲས་བུ་ལ་བཀོད་ནས། མཐར་ཤིང་སཱ་ལ་ཟུང་གི་ཚལ་དུ་ཡོངས་སུ་མྱ་ངན་ལས་་་་་
འདས་པའི་ཚུལ་སྟོན་པར་མཛད་དོ། །གཉིས་པ་ལ། སྤྱིར་དམ་པའི་ཆོས་དར་ཚུལ་་་
དང༌༑ ཁྱད་པར་ལམ་སྐོར་དགུ་བྱུང་ཚུལ། བྱེ་བྲག་ཏུ་གསུང་ངག་རིན་པོ་ཆེ་བྱུང་་་་་
ཚུལ་དང་གསུམ་ལས། དང་པོ་སྤྱིར་དམ་པའི་ཆོས་དར་ཚུལ་ནི། དེ་ལྟར་སྟོན་པ་་་་་
གདུལ་བྱའི་དབང་གིས་ཆོས་ཀྱི་དབྱིངས་སུ་སྙོམས་པར་ཞུགས་ཀྱང༌། དེས་གསུངས་་་་
པའི་དམ་པའི་ཆོས་འཇིག་རྟེན་གྱི་ཁམས་འདིར་ཡུན་རིང་དུ་གནས་པ་ལ་བརྟེན་ནས་་་་་་
སེམས་ཅན་རྣམས་ལ་ཕན་བདེ་བསམ་གྱིས་མི་ཁྱབ་པ་འབྱུང་བ་ཡིན་ལ། གནས་རྒྱུའི་་
ཆོས་ཀྱང༌། སྟོན་པའི་དམ་ཆོས་རྣམ་གཉིས་ཏེ། །ལུང་དང་རྟོགས་པའི་བདག་ཉིད་
དོ༑ །ཞེས་གསུངས་པ་ལྟར་གཉིས་སུ་འདུས། དང་པོ་ལའང༌། ལྷའི་བུས་ཞུས་་་་་
པའི་མདོ་ལས། ཆོས་རྣམས་ཐམས་ཅད་བཀའ་དང་བསྟན་བཅོས་གཉིས་སུ་འདུས། །
ཞེས་སོགས་གསུངས་པ་ལྟར། ལེགས་པར་གསུངས་པའི་བཀའ་དང་། ། ་་་
4

དགོངས་པ་འགྲེལ་བར་བྱེད་པའི་བསྟན་བཅོས་ཆེན་པོ་རྣམས་ཡིན་ལ། ཡུན་ཇི་ཙམ་་་་
གནས་ན། བཞེད་པ་མི་འདྲ་བ་འགའ་རེ་སྣང་ནའང་སྤྱི་ཙམ་དུ་ལྔ་བརྒྱ་པ་ཕྲག་བཅུ་་་་་
གནས་པའི་དབང་དུ་བྱས་ནས། འབྲས་བུའི་དུས་ལྔ་བརྒྱ་པ་ཕྲག་གསུམ་ལ་དགྲ་་་་་་
བཅོམ༑ རྒྱུན་ཞུགས། ལན་གཅིག་ཕྱིར་འོང་བ། ཕྱིར་མི་འོང་བ་སྟེ་ཉན་ཐོས་ཀྱི་་
འབྲས་བུ་བཞི་ལ་སོགས་པ་འབྲས་བུ་མངོན་དུ་བྱས་པ་མང་དུ་འབྱུང༌། སྒྲུབ་པའི་དུས་་
ལྔ་བརྒྱ་པ་ཕྲག་གསུམ་གྱི་ཚེ་བསླབ་པ་གསུམ་ལ་ནན་ཏན་དུ་བྱེད་པ་དང་། ལུང་གི་་་་་
དུས་ལྔ་བརྒྱ་པ་ཕྲག་གསུམ་ལ་འདུལ་བ། མདོ་སྡེ། མངོན་པའི་བཤད་ཉན་གཙོ་
བོར་བྱེད་པ་དང༌། རྟགས་ཙམ་འཛིན་པའི་ལྔ་བརྒྱ་པ་ཕྲག་གཅིག་ལ་སངས་རྒྱས་ཀྱི་་་་་
བསྟན་པ་གཟུགས་བརྙན་ཙམ་ཞིག་འབྱུང་བར་གསུངས། དེ་ལྟར་ན་རྫོགས་པའི་་་་་
སངས་རྒྱས། ཉན་ཐོས་ཀྱི་འབྲས་བུ་བཞི་ཐོབ་པ། ཐེག་ཆེན་གྱི་བྱང་ཆུབ་སེམས་་་་་
དཔའ་ཆེན་པོ། ས་ར་ཧ་དང༌། ཀླུ་སྒྲུབ་དང༌། བིརླ་པ་དང༌། ཏཻ་ལོ། ནཱ་རོ་་་་
ལ་སོགས་པ་གྲུབ་ཆེན། རྒྱན་དྲུག་དང༌། མཆོག་གཉིས་ལ་སོགས་པའི་ཤིང་རྟ་ཆེན་་
པོ་ཕལ་ཆེ་བ་འཕགས་ཡུལ་རྒྱ་གར་དུ་བྱོན་པས་ན། ཐོག་མར་འཕགས་ཡུལ་དུ་ཆོས་་་་
དར་ཚུལ་ཞེས་བྱ་བ་ཡིན། འདི་ལ་ལམ་འབྲས་པ་རང་གི་སྒྲོས་ཐུན་མོང་མ་ཡིན་པ་་་་་
ལྟར་ན། ཐོག་མར་བོད་ཀྱི་ལོ་རྒྱུས་བྱས། དེའང་གང་ལས་བྱུང་ན་ཆུ་འགོ་གངས་་་་་
དཀར་ལ་ཐུག་པའི་ཚུལ་དུ། འཕགས་ཡུལ་གྱི་པཎ་གྲུབ་འདི་ཞེས་བྱ་བ་ལས་བརྒྱུད་་་་་
དོ༑ །ཞེས་རྒྱ་གར་གྱི་ལོ་རྒྱུས་བྱུང་ཚུལ་རྗེ་བཙུན་ཆེན་པོའི་གླེགས་བམ་གྱི་ཡི་གེས་་་་་་་
ཤེས་པ་ཡིན་ཀྱང༌། ངོར་ཆེན་རྡོ་རྗེ་འཆང་གིས་ཆོས་སྤྱིའི་བབས་དང་མཐུན་པར་མཛད་
པ་བཞིན་ཕྱག་ལེན་དུ་གདའ་གསུངས། གཉིས་པ་ཁྱད་པར་ལམ་སྐོར་དགུ་བྱུང་ཚུལ་་་་
ནི༑ དེ་ལྟར་གོང་དུ་སྨོས་པ་ལྟར། འཕགས་ཡུལ་རྒྱ་གར་དུ་བྱོན་པའི་པཎ་གྲུབ་དེ་་་་
དག་ཕལ་ཆེ་བའི་ཉམས་ལེན་གྱི་སྙིང་པོ་བླ་མེད་རྡོ་རྗེ་ཐེག་པ་ཁོ་ནར་མཛད་པ་ཡིན་ལ།
དེའི་ལམ་གྱི་སྲོལ་ཇི་སྙེད་ཡོད་པ་ཐམས་ཅད་ཧྲིལ་གྱིས་དྲིལ་ནས་གནད་དུ་ཆེ་བ་དྲུག་་་་་
ཅེས་བྱ་བར་འདུས། དེ་དག་ཀྱང་ཉམས་ལེན་དུ་དྲིལ་ན་ལམ་སྐོར་ཆེན་པོ་དགུ་་་་་
འདུས༑ འདི་ལ་རྗེ་བླ་མ་ཡན་ཆད་ཀྱི་བཞེད་པས་གང་ཟག་བརྒྱད་ཀྱིས་མཛད་པའི་་་་་
5

ལམ་སྐོར་དགུར་བཞེད་ཀྱང༌། རྗེ་རྡོ་རྗེ་འཆང་གིས་ལེགས་པར་བརྟགས་པའི་གསུང་་་་
སྒྲོས་གང་ཟག་དགུས་མཛད་པར་བཞེད་པ་ཉིད་ལེགས་པ་ཡིན་གསུངས། དེ་དག་རེ་་་་
རེ་ལའང་སློབ་དཔོན་གང་གིས་མཛད་པ། རྒྱུད་གང་ལ་བརྟེན་པ། དེ་ལ་བརྟེན་་་་་
ནས་བསྟན་བཅོས་གང་མཛད་པ། བསྟན་བཅོས་དེའི་ཉམས་ལེན་ཁྲིད་ཀྱི་རྣལ་འབྱོར་་
གང་ཡིན་པ་དང་བཞི་བཞིས་འཆད་པ་ལས། དང་པོ་ནི། བླ་མ་རྡོ་རྗེ་གདན་པས་་་་་་
ཚོགས་གྲལ་དུ་གྲུབ་ཆེན་བརྒྱད་ཅུ་རྩ་བཞི་དུས་གཅིག་ལ་ཞལ་གཟིགས་ནས་མཛད་པའི་་
བསྟོད་པ་ལས། ཆུ་བོ་ཆེན་པོ་གྱེན་ལ་བཟློག །ཆང་ལ་ཉི་མ་གཏིང་པར་བཅུག །
བིརླ་པ་ཞེས་བྱ་བ་ཡི། །བླ་མ་དེ་ལ་ཕྱག་འཚལ་ལོ། །ཞེས་གསུངས་པའི་བསྟོད་་་་་་་
ཡུལ་རྣལ་འབྱོར་དབང་ཕྱུག་བིརླ་པ་སྟེ། སྤྱིར་རྒྱ་གར་དུ་ཤར་ཕྱོགས་བིརླ་པ་ཞེས་བྱ་་་་་
བ་དང༌། རྗེ་བཙུན་འདི་སྟེ་བིརླ་པའི་མཚན་འཆང་བ་གཉིས་ཙམ་བྱུང་བ་ལས། དང་
པོ་ནི། ཕག་མོ་དབུ་བཅད་མ་མཛད་པ་པོ་སུ་ཁ་སིདྡྷི་སོགས་ཀྱི་བླ་མར་གྱུར་པ་དེ་ཡིན་་
ལ༑ ཕྱི་མ་ནི་རྗེ་བཙུན་མཐུ་སྟོབས་ཀྱི་དབང་ཕྱུག་ཅེས་གྲགས་པ་དེའོ། །དེས་རྒྱུད་་་
སྤྱིར་རྣལ་འབྱོར་བླ་ན་མེད་པའི་རྒྱུད་མཐའ་དག །ཁྱད་པར་ཀྱེ་རྡོ་རྗེའི་རྩ་བཤད་ཀྱི་་
རྒྱུད་གསུམ། བྱེ་བྲག་ཏུ་རྩ་བའི་རྒྱུད་བརྟག་པ་གཉིས་པ་ལ་བརྟེན་ནས་བསྟན་བཅོས་་་
རྩ་བ་རྡོ་རྗེའི་ཚིག་རྐང་མཛད། དེའི་ཉམས་ལེན་གྱི་ཁྲིད་གསུང་ངག་རིན་པོ་ཆེ་ལམ་་་་་
འབྲས་བུ་དང་བཅས་པའི་གདམས་པའོ། །གཉིས་པ་ནི། དགེ་སློང་ལུས་ལ་དངོས་་་
གྲུབ་བརྙེས། །ནགས་ཀྱི་ལྷ་མོས་བདུད་རྩི་ཕུལ། །ཀླུ་སྒྲུབ་སྙིང་པོ་ཞེས་པའི་སློབ་་་་་
དཔོན་དེས་རྒྱུད་གསང་བ་འདུས་པ་རྩ་བའི་རྒྱུད་ཀྱི་ལེའུ་གཉིས་པ་རྣམ་སྣང་གི་བྱང་ཆུབ་་་
ཀྱི་སེམས་ཀྱི་ལེའུ་ལ་བརྟེན་ནས་བསྟན་བཅོས་བྱང་ཆུབ་སེམས་འགྲེལ་མཛད།
ཉམས་ལེན་ནི་སློབ་མའི་མཆོག་ཨཱརྻ་དེ་ཝ་ལ་མཆོད་རྟེན་གྱི་དྲུང་དུ་སེམས་ཐག་བཅད་་་་་
པས་ན་མཆོད་རྟེན་དྲུང་ཐོབ་ཅེས་གྲགས་པ་དེའོ། །གསུམ་པ་ནི། རྒྱ་གར་དུ་ཌོམྦི་ཧེ་
རུ་ཀ་དང༌། དཔལ་མཆོག་ཌོམྦི་པ་ཞེས་གཉིས་བྱུང་བའི་དང་པོ། གདིང་བ་བཏིང་་་་
ནས་གངྒཱ་བརྒལ། །སྟག་ལ་ཞོན་ནས་དངོས་གྲུབ་བརྙེས། །ཌོམྦི་ཧེ་རུ་ཀ་ཞེས་པའི། །
བླ་མ་ཞེས་པའི་བསྟོད་ཡུལ་དེས་རྒྱུད་དཔལ་ཀྱེ་རྡོ་རྗེའི་རྒྱུད་གསུམ་ལ་བརྟེན་ནས་བསྟན་་
6

བཅོས་ལྷན་ཅིག་སྐྱེས་གྲུབ་མཛད། ཉམས་ལེན་ནི་ལྷན་ཅིག་སྐྱེས་པ་གསུམ་གྱི་ཁྲིད་་་་་
དོ༑ །བཞི་པ་ནི། ཨོཌུན་གྱི་ཡུལ་ན་ཨིནྡྲ་བྷཱ་ཏི་གསུམ་བྱུང་བའི་བར་པ། ལ་་་
རིགས་ཨོཌུན་གནས་ན་བཞུགས། །ལྕམ་སྲིང་གཉིས་ཀྱིས་དངོས་གྲུབ་བརྙེས། །
ཨིནྡྲ་བྷུ་ཏི་ཞེས་པ་དེས་རྒྱུད་ཀྱེ་རྡོ་རྗེའི་ཆ་མཐུན་པའི་རྒྱུད་ཡེ་ཤེས་ཐིག་ལེ་ལ་བརྟེན་ནས་་
བསྟན་བཅོས་དབང་ཡོན་ཏན་རིམ་པ་ཞེས་བྱ་བ་མཛད། ཉམས་ལེན་ནི་ཕྱག་རྒྱས་་་་་་
ལམ་རྫོགས་པའོ། །ལྔ་པ་ནི། ཨོཌཱུན་གྱི་ཡུལ་དུ་པདྨ་བཛྲའི་མཚན་འཛིན་པ་གསུམ་
བྱོན་པའི། ཆེ་བ་ནི་ཡན་ལག་མེད་པའི་རྡོ་རྗེ། བར་པ་གྲུབ་ཆེན་མཚོ་སྐྱེས། ཆུང་་
བ་ཨོཌུན་པདྨ་སྟེ་དེ་དག་སྔ་ཕྱིའི་དབང་གིས་ཆེ་ཆུང་དུ་བཞག་པ་ཡིན་གསུངས། ་་་་་་་་་
ལས་བར་པ། ཟླ་བའི་རིགས་ལ་དངོས་གྲུབ་བརྙེས། །པདྨ་ཅན་དང་ལྷན་ཅིག་་་་་་་
བཞུགས༑ །མཚོ་སྐྱེས་རྡོ་རྗེ་ཞེས་པ་དེས་རྒྱུད་རྩ་རྒྱུད་བརྟག་གཉིས་ལ་བརྟེན་ནས་་་་་་
བསྟན་བཅོས་སྒྲུབ་ཐབས་མཚོ་སྐྱེས་དང་མར་མེའི་རྩེ་མོ་ལྟ་བུ་མཛད། ཉམས་ལེན་ནི་་་
ཟབ་པའི་ཚུལ་དགུ་ཞེས་གྲགས་པ་དེའོ། །དྲུག་པ་ནི། ཞིང་པའི་རིགས་ལ་ཐར་རུའི་
ལུས༑ །མུ་དྲ་མ་དང་དངོས་གྲུབ་བརྙེས། །ཏོག་རྩེ་པ་ཞེས་པ་དེས་རྒྱུད་སམྦུ་ཊི་ལ་་་་་
བརྟེན་ནས་བསྟན་བཅོས་བསམ་གྱིས་མི་ཁྱབ་པ་ལྔས་ལམ་རྫོགས་པ་མཛད། ཉམས་་་
ལེན་ནི་བསམ་མི་ཁྱབ་པའི་ཁྲིད་དོ། །བདུན་པ་ནི། སྤྱིར་རྒྱ་གར་དུ། བརྟུལ་་་་་
ཞུགས་ནག་པོ་པ། ནག་པོ་སྤྱོད་པའི་རྡོ་རྗེ། ནག་པོ་དམ་ཚིག་རྡོ་རྗེ། ནག་པོ་ཞི་་་་
བ་བཟང་པོ་སོགས་ནག་པོའི་མཚན་འཆང་བ་དུ་མ་བྱུང་བའི་ནང་ནས། བླ་མའི་བཀའ་
བཅག་སྤྱོད་པ་མཛད། །སྲིད་པ་བར་དོར་རྫོགས་སངས་རྒྱས། །ནག་པོ་སྤྱོད་པ་་་
ཞེས་པ་དེས་འཁོར་ལོ་སྡོམ་པའི་རྩ་བཤད་ཀྱི་རྒྱུད་རྣམས་ལ་བརྟེན་ནས་བསྟན་བཅོས་་་་་
མཁའ་འགྲོ་དྷའི་སྐད་དུ་ཨོ་ལ་པ་ཏི་ཞེས་བྱ་བ་རིམ་པ་བཞི་པ་མཛད། ཉམས་ལེན་ནི་་་
གཏུམ་མོའི་ལམ་རྫོགས་པའི་ཁྲིད་དོ། །བརྒྱད་པ་ནི། བཀའ་ཐུབ་བོར་ནས་སྤྱོད་པ་་
མཛད༑ །ལྟ་སྟངས་མཛད་ཅིང་དངོས་གྲུབ་བརྙེས། །ནག་པོ་རྡོ་རྗེ་ཞེས་པའི་བསྟོད་་་
ཡུལ་ནག་པོ་ཨུ་ཙི་ཊ་འཆི་བ་མེད་པས་རྒྱུད་མ་རྒྱུད་མཐའ་དག་ལ་བརྟེན་ནས་བསྟན་
བཅོས་རླུང་དབུ་མར་འཇུག་པའི་ཚིགས་བཅད་མཛད། ཉམས་ལེན་ནི་ཡོན་པོ་སྲོང་བ་་
7

ཞེས་གྲགས་པ་དེའོ། །དགུ་པ་ནི། རྒྱལ་རིགས་ཉི་མའི་ཟེར་ལ་གཤེགས། །རིལ་
བུ་མིག་སྨན་ས་འོག་སྤྱོད། །ངག་གི་དབང་ཕྱུག་ཅེས་བྱ་བའི། །བླ་མ་དེ་ལ་ཕྱག་་་་་
འཚལ་ལོ། །ཞེས་པའི་པཎ་གྲུབ་དེས་དཔལ་ཀྱེ་རྡོ་རྗེའི་རྒྱུད་དང༌། རྗེ་བཙུན་སྒྲོལ་་་་
མའི་ལུང་བསྟན་ལ་བརྟ